burgasdotpro/wikipedia huggingface dataset:
Majstrovstvá sveta v bejzbale mužov 2005

Majstrovstvá sveta v bejzbale mužov 2005 boli v poradí 36. Majstrovstvá sveta v bejzbale mužov, ktoré organizovala Medzinárodná bejzbalová federácia (IBAF). Konali sa v piatich holandských mestách: Amsterdam, Almere, Eindhoven, Haarlem a Rotterdam, od 2.17. septembra 2005, za účasti 18 tímov. Počet účastníkov sa oproti posledným turnajom zvýšil o 2 družstvá. Nováčikom turnaja bolo iba družstvo Česka. Titul obhájilo družstvo Kuby, ktoré vo finále zvíťazilo nad Kórejskou republikou. Pre Kubu to bol už 25. titul, z toho deviaty za sebou.
Holandsko bolo organizátorom svetového šampionátu druhýkrát, keď predtým hostilo turnaj v roku 1986. Právo hostiť MS 2005 dostalo v novembri 2002 na kongrese IBAF na Kube. Na piatich štadiónoch prišlo do hľadísk 134 650 divákov, najviac v Rotterdame (56 900).
Letov L-52

Letov L-52 malo byť česko-slovenské bojové prúdové stíhacie lietadlo. Má jednočlennú posádku, pilota. Vývojárom bola firma Letov. Vyvíjalo sa v rokoch 1947 – 1949. Vývoj bol zastavený vo fázy návrhu.
Vývoj.
Firma Letov chcela po druhej svetovej vojne začať s vývojom vlastných Česko-Slovenských prúdových lietadiel, pretože Česlo-slovenská vojnová produkcia zaostávala za ostatnými krajinami a jej konkurenčná firma Avia získala 10 prúdových strojov Messerschmitt Me 262, ktoré ostali na území Československa po konci druhej svetovej vojny. Tie boli neskôr premenované na Avia S-92. Práce na vývoji začali v roku 1947 za spolupráce Ing. Záhory a Ing. Prachaře.
Konštrukcia.
Motor a trup.
Letovy L-52 mali čiastočne vychádzať z ukoristených Messerschmitov Me 262. Na pláne bol aj dvojmiestny variant lietadla L-52. Rozdielom medzi Me 262 bolo to že motor mal byť umiestnený v trupe namiesto pod krídlami. Trup mal byť takmer kruhového prierezu s oválnym vstupným otvorom pre vzduch na prednej strane lietadla a výstupným na konci chvostovej plochy. Pohonnou jednotkou mali byť britské motory rady Rolls-Royce Nene. Medzi prvotné úvahy patril motor Rolls-Royce Nene I o o ťahu 22,3 kN. Uvažovalo sa aj o použití slabšieho motoru Rolls-Royce Derwent V s ťahom 16,3 kN pre cvičnú verziu. Nebolo však vylúčené, použitie aj iných motorov od Rolls-Royce.
Krídla.
Pre jednomiestnu verziu sa počítalo s upraveným krídlom Me 262 s rovnou odtokovou hranou a priebežnou vztlakovou klapkou, zatiaľ čo pri dvojmiestnej verzií malo byť krídlo kópiou krídla z Me 262, len s tým rozdielom, že z neho boli odstránené gondoly motorov.
Chvostové plochy boli s drobnými úpravami vernou kópiou z Me 262, rovnako ako podvozok. Ten však bol osadený kolmi menších rozmerov a s vysokotlakovými pneumatikami.
Kabína.
Kabína mala byť pretlaková a predpokladalo sa s tým, že bude vybavená vystreľovacím kreslom, ako to boli pri lietadle He 219.
Výzbroj.
Počítalo sa stým, že do lietadlá budú namontované buď dva nemecké kanóny Mk 108, alebo modernejšie kanóny Mk 151. Doplnková výzbroj mohla obsahovať 24 rakiet kalibru , dve rakety kalibru , alebo dve bomby o hmotnosti .
Ukončenie projektu.
Projekt bol zastavený pretože nikde v Československu neboli vysokorýchlostné tunely na testovanie a v roku 1949 po vzniku ČSSR nechcelo Spojené kráľovstvo prepožičať tento tunel a Sovietsky zväz nemal záujem na tom aby Československo vyvíjalo vlastné prúdové stíhacie lietadlo. Projekt bol teda definitívne zrušený a namiesto L-52 bolo Československé letectvo vyzbrojené strojmi MiG-15.
Majstrovstvá sveta v bejzbale mužov 2007

Majstrovstvá sveta v bejzbale mužov 2007 boli v poradí 37. Majstrovstvá sveta v bejzbale mužov, ktoré organizovala Medzinárodná bejzbalová federácia (IBAF). Konali sa v troch taiwanských mestách: Nový Tchaj-pej, Tianmu a Tchaj-čunk, od 6.18. novembra 2007, za účasti 16 tímov. Nováčikom turnaja bolo iba družstvo Thajska. To nahradilo pôvodne kvalifikovanú Čínu. Taiwan bol organizátorom svetového šampionátu druhýkrát, keď predtým hostil turnaj v roku 2001. Titul po deviatich turnajoch a 23 rokoch kubánskej bejzbalovej nadvlády prerušilo družstvo USA, ktoré vo finále nad Kubou zvíťazilo a získalo svoj tretí titul majstra sveta.
Majstrovstvá sveta v bejzbale mužov 2009

Majstrovstvá sveta v bejzbale mužov 2011 boli v poradí 38. Majstrovstvá sveta v bejzbale mužov, ktoré organizovala Medzinárodná bejzbalová federácia (IBAF). Konali sa v ôsmich európskych štátoch: Taliansko, Holandsko, Česko, Chorvátsko, Nemecko, Španielsko a Švédsko, a spolu 24 mestách od 9.27. septembra 2009, za účasti rekordných 22 tímov. Nováčikom turnaja bolo iba družstvo Chorvátska. Titul obhájilo družstvo USA, ktoré vo finále zvíťazilo nad Kubou a získalo svoj štvrtý titul majstra sveta. Bronzová Kanada získala svoju prvú medailu na MS. 
Organizátori.
Prvými kandidátmi na usporiadanie MS 2009 boli Taliansko a Venezuela. Spočiatku bola organizácia predbežne pridelená Kube. Po tom, čo Taliansko prišlo s návrhom celoeurópskeho šampionátu, Kubánska bejzbalová federácia sa vzdala usporiadateľstva. V apríli 2008 na zasadnutí v Ríme IBAF oznámila organizátorov MS 2009. Špecifikom tohoto šampionátu bolo to, že sa hral prvýkrát vo viac ako jednom štáte. Skladal sa to štyroch kôl, pričom prvé 2 kolá sa hrali v ôsmich rôznych štátoch. Cieľom bolo presvedčiť členov Medzinárodného olympijského výboru, ktorí boli väčšinou z Európy, aby v Kodani v nasledujúcom roku zahlasovali na zasadnutí MOV o zotrvanie bejzbolu ako olympijského športu. Najviac zápasov sa hralo v Taliansku, spolu v 15 mestách, ktoré predtým organizovalo už 3 svetové šampionáty (1978, 1988, 1998); a v Holandsku, spolu v 3 mestách, ktoré predtým dvakrát organizovalo MS (1986, 2005). Ďalších 5 štátoch organizovalo po jednom turnaji prvého kola prvýkrát až na týchto MS. V júli 2009 zmenila IBAF jedno z hostiteľských štátov, keď nahradila Chorvátsko namiesto pôvodne plánovaného Ruska. Na všetky zápasy prišlo 126 799 divákov, z toho na prvé kolo 62 773 (30 zápasov), na druhé kolo 48 801 (56 zápasov) a na 3. kolo spolu s play-off 15 225 divákov (20 zápasov).
Výsledky.
1. kolo.
Skupina A.
 Praha
Skupina B.
 Barcelona
Skupina C.
 Sundyberg
Skupina D.
 Záhreb
Skupina E.
 Regensburg
2. kolo.
Skupina F.
 Amsterdam, Haarlem, Rotterdam
Skupina G.
 Bologna, Florencia, Godo, Macerata, Parma, Piacenza, Reggio Emilia, Turín, Verona, Vicenza, Serravalle
3. kolo.
 Florencia, Grosseto, Chieti, Messina, Nettuno
KTM-8

KTM-8 (podľa unifikovaného označenia 71-608) je typ sovietskej a ruskej električky, navrhnutej a vyrobenej spoločnosťou UKVZ. Ich prvé exempláre sa objavili v roku 1988; išlo o nástupcu veľmi rozšíreného typu KTM-5. Tento typ však sa už masovej výroby nedočkal, vzhľadom na rozpad Sovietskeho zväzu a následnej ekonomickej kríze. Napriek tomu sa električiek KTM-8 vyrobilo viac ako 1500 ks.
Ide o električkový vozeň vychádzajúci z klasickej koncepcie svojho predchodcu. Je dlhý a má vysokú podlahu. Prázdny váži necelých 20 ton. Električky vyrábané v niekoľkých modifikáciách. Výroba vo verzii KTM-8 síce bola ukončená v roku 1994, verzia KTM-8M sa však vyrábala do roku 2007.
Révay (priezvisko)

Révay je priezvisko. Na Slovensku je najčastejšie v Komjaticiach a Močenku (okres Nitra).
Známi nositelia.
Pozri v článku Révay.
Révai

Révai môže byť
Sunchyme

„Sunchyme“ je skladba britskej skupiny Dario G. Bola vydaná v septembri 1997 ako hlavný singel z albumu "Sunmachine". Skladba sa dostala do prvej päťky v mnohých európskych hudobných rebríčkoch. Tiež dosiahla 1. miesto v americkom rebríčku Hot Dance Music/Club Play.
V Spojenom kráľovstve dosiahla 2. miesto v rebríčku UK Singles Chart, kým singel „Candle in the Wind 1997“ od Eltona Johna bol na 1. mieste.
Jesé Rodríguez

Jesé Rodríguez Ruiz známy aj ako Jesé (* 26. február 1993, Las Palmas de Gran Canaria, Španielsko) je španielsky futbalista, ktorý v súčasnosti oblieka dres francúzskeho klubu PSG. Je tiež bývalým mládežníckym reprezentantom Španielska.
Za A-tím Realu Madrid prvýkrát hral 13. decembra 2011 v stretnutí Copa del Rey na pôde druholigovej Ponferradiny. Real Madrid zvíťazil 2:0. Jesé v závere striedal Cristiana Ronalda, ktorý je jeho futbalovým vzorom.
Je druhým najlepší strelcom druhej španielskej ligy sezóny 2012/13, tretí najlepší strelec Majstrovstvá sveta U-20 2013 a najlepší strelec Eura U-19 2012.
Klubová kariéra.
Jesé zaujal Real Madrid už v 14 rokoch, kedy prišiel do tamojšej akadémie. Rýchlo sa prehrýzal jednotlivými mládežníckymi kategóriami. Do príchodu do Castilly vyhrával jednu trofej za druhou. Najviac na seba upozornil po sezóne v Juvenile A, keď zaujal aj trénera A-tímu Josého Mourinha. Jesé bol pozvaný na predsezónne turné do USA a Číny.
Pred sezónou 2011/12 Jesé postúpil do Castilly (rezervný tím Realu). Po jeho parádnych výkonoch bolo len otázkou času, kedy si odbije debut v prvom tíme. To sa stalo 13. decembra 2011 v stretnutí Copa del Rey (španielsky pohár) na pôde druholigovej Ponferradiny. Real Madrid zvíťazil 2:0.
V lete 2013 s ním Real Madrid predĺžil kontrakt do roku 2017 a zaradil ho do prvého tímu. Zároveň stanovil výkupnú klauzulu na 200 miliónov eur. 18. marca 2014 v zápase Ligy majstrov proti FC Schalke 04 (výhra 3: 1) bol faulovaný protihráčom Seadom Kolašinacom. Výsledkom boli pretrhnuté väzy v kolene a vyradenie z hry na dlhú dobu. Ligový titul v sezóne 2013/14 síce nezískal (vyhralo ho Atlético Madrid), ale stal sa víťazom Ligy majstrov UEFA po finálovej výhre 4:1 po predĺžení v derby práve nad Atlético Madrid. 
Reprezentačná kariéra.
Jesé je mládežníckym reprezentantom Španielska od kategórie U16. Na Majstrovstvách Európy hráčov do 19 rokov v roku 2012 v Estónsku získal so Španielskom zlaté medaily. Vo finále proti Grécku strelil víťazný gól (1:0).
André Maurois

André Maurois vlastným menom Émile Salomon Wilhelm Herzog (* 26. júl 1885, Elbeuf, Francúzsko – † 9. október 1967, Neuilly-sur-Seine, Francúzsko) bol francúzsky spisovateľ, esejista a autor biografií viacerých postáv francúzskych a anglických kultúrnych dejín.
Súkromný život.
Pochádzal z pôvodne židovsko-nemeckej rodiny z Alsaska, ktorá sa usadila v Normandii. Jeho otec bol podnikateľ. Študoval na lýceu v Rouene. V čase prvej svetovej vojny slúžil ako styčný dôstojník v britskom expedičnom zbore (Corps Expéditionnaire Britannique) na francúzskom území. 
Jeho prvou manželkou bola Jane-Wanda de Szymkiewicz (* 1892 - † 1923), dcéra poľského emigranta. Druhou jeho manželkou bola od roku 1926 Simone de Caillavet (* 1894 - † 1968), menej významná poetka. V roku 1947 počas pobytu v Južnej Amerike mal krátky pomer so svojou sprievodkyňou a tlmočníčkou Maríou de los Dolores Checa García y Rivera, ktorej venoval niekoľko svojich básní. 
Dielo.
Počas vojenskej služby napísal svoj prvý román "Mlčanie plukovníka Brambla" (Les Silences du colonel Bramble, vydané 1918). Preslávil sa novelou "Dve lásky Philippa Marcenata" (vyd. 1928) o morálnej kríze v manželstve. Medzi jeho známe romány patria diela: "Rodinný kruh" (vyd. 1932), "Stroj čítajúci myšlienky" (vyd. 1937), "Pomyselné svety" (vyd. 1947) a "Fantastické príbehy a poviedky" (1948). 
Preslávil sa najmä štylisticky bravúrnymi a psychologicky detailnými biografiami osobností ako boli Voltaire, Benjamin Disraeli, lord George Gordon Byron, Percy Bysshe Shelley, Turgenev, George Sandová, Victor Hugo, Honoré de Balzac alebo vikomt de Chateaubriand. 
Napísal aj esejistické historické prehľadové práce o dejinách Anglicka a Francúzska. S Louisom Aragonom bol spoluautorom súbežných dejín Spojených štátov amerických a Sovietskeho Zväzu (Maurois napísal dejiny USA, slovensky vyšli pod názvom: "Súbežné dejiny USA : Dejiny USA v rokoch 1917 – 1961. " Bratislava : Smena, 1966; preložil Anton Vantuch). 
Bol aj uznávaným literárnym kritikom a teoretikom, napísal trojzväzkové dejiny francúzskej literatúry od 17. storočia po svoju súčasnosť (I. "Od La Bruyèra po Prousta", vyd. 1964, II. "Od Prousta po Camusa", vyd. 1965, III. "Od Aragona po Montherlanta", vyd. 1967). Biografistike je venovaná jeho esejistická práca "Aspekty biografie" (vyd. 1928). 
Členstvo vo Francúzskej akadémii.
V roku 1938 sa stal členom Francúzskej akadémie (Académie française), zasadol v kresle č. 26 po literárnom kritikovi René Doumicovi. Začiatkom 40-tych rokov prednášal na viacerých amerických univerzitách.
Guillaume Colletet

Guillaume Colletet (* 12. marec 1598, Paríž, Francúzsko - † 11. február 1659, tamtiež) bol francúzsky básnik a jeden zo zakladajúcich členov Francúzskej akadémie. Medzi jeho ochrancov patril aj kardinál Richelieu. Bol otcom básnika Françoisa Colleteta.
Rakovina (album)

Rakovina je druhý album Karla Kryla. Je zároveň prvým albumom, ktorý vydal v exile.
Vznik piesní.
Piesne pre album písal Karel Kryl v rokoch 1968-1969. Väčšina ich vznikla ešte v Česko-Slovensku. Piesne sú odrazom atmosféry po udalostiach v auguste 1968. Na jar 1969 nahral niektoré z nich v ostravskom rozhlasovom štúdiu spolu s piesňami, ktoré vyšli na albume "Bratříčku, zavírej vrátka" (tieto nepoužité nahrávky boli prvýkrát vydané v novembri 2009). 
V septembri 1969 zostal Kryl v Nemecku. V októbri potom nahral v štúdiu Rádia Slobodná Európa nové nahrávky zmienených piesní. K nim pridal ešte pieseň "Divný kníže", ktorú napísal už vo svojom exile.
Vydanie albumu.
Album bol vydaný v roku 1969, Kryl si vydanie financoval sám. Bolo vyhotovených 1000 kusov z ktorých bolo 400 kusov určených pre Česko-Slovensko.
Obal.
Na obale albumu bola kresba Ivana Steigera, cez ktorú bolo červenou farbou napísané meno interpreta a nad ním titul albumu. Na zadnej strane obalu neboli vypísané jednotlivé piesne, ale namiesto toho tu bola faksimile Krylovho listu poslucháčom.
Do Česko-Slovenska se album dovážal s falošnými obalmi a etiketami. Vyzeral ako platňa s klasickou hudbou pod názvom Klassiker modern frisiert ("Klasici moderne učesaní").
Prvé česko-slovenské vydanie.
Prvé vydanie v Česko-Slovensku v roku 1990 sprevádzala istá nejasnosť. Na obale bolo uvedené, že štúdio v ktorom bol album nahratý už neexistuje a že sa stratil aj pôvodný master nahrávky. Oproti tomu však stojí fakt, že archív Rádia Slobodná Európa je plne k dispozícii. Firma Bonton odmietla Krylovu ponuku na znovunahratie piesní a materiál pre prvé česko-slovenské vydanie získala z gramofónovej platne z niektorého predošlého vydania. Album tak vyšiel v jeho autentickej podobe.
Využitie titulnej piesne.
Začiatok titulnej piesne Karel Kryl používal ako znelku svojich hudobných programov na Rádiu Slobodná Európa.
Jean de Silhon

Jean de Silhon (* 1596, Sos, Francúzsko - † 1667, Paríž) bol francúzsky filozof a politik. 
Bol tajomníkom kardinála Richelieu a zastával funkciu "conseiller d'État". V roku 1634 bol jedným zo zakladajúcich členov Francúzskej akadémie.
Jean-Louis Guez de Balzac

Jean-Louis Guez de Balzac (* 31. máj 1597, Angoulême, Francúzsko - † 8. február 1654, Angoulême) bol francúzsky spisovateľ, prezývaný "reštaurátor francúzskeho jazyka". Prispel k reforme francúzštiny.
Životopis.
Bol synom starostu v Angoulême, Jeana Louisa Gueza, ktorý povýšil do šľachtického stavu a k menu pridal prídomok de Balzac podľa léna na brehu rieky Charente, kde postavil svoj zámok.
Po štúdiách u jezuitov od roku 1612 navštevoval univerzitu v Leidene, kde sa spolu so svojím spolužiakom a pravdepodobne milencom Théophilom de Viau do radu problémov. Potom pracoval ako tajomník u vojvodu de Nogaret de La Valette v Metz. Po dvoch rokoch v Ríme v rokoch 1621 až 1623 ako zástupca kardinála de La Valette d'Épernon odišiel do Paríža, kde si vytvoril dobrú povesť. Richelieu ho ustanovil historiografom a kráľovským poradcom s penziou 2 000 livre.
Prvý zväzok "Listov", vydaných roku 1624, mu priniesol veľkú slávu. Navštevoval literárny salón v Hôtel de Rambouillet, spolu so spisovateľmi Chapelainom, Malherbom, alebo de Boisrobertom. Avšak pýcha, ktorá bola znamením roztopašnosti charakterizujúcej jeho "Listy", spôsobila, že sa stal objektom útokov zo strany jezuitu Françoisa Garassa. Bol to ten istý, ktorý sa pokúsil odsúdiť Théophila de Viau k upáleniu na hranici. V nasledujúcich rokoch bol obviňovaný z vykrádania diel minulých aj súčasných autorov, Jean Goulu, predstavený rádu Feuillantov ho napadol v pamflete "Lettres de Phyllarque à Ariste" roka 1627.
Jeho domýšľavá povaha sa zle vyrovnávala s týmito neustálymi útokmi a preto odišiel do ústrania na svoj zámok pri Angoulême. Tu pokračoval v korenšpodencii so svojimi parížskymi priateľmi.
V roku 1634 sa stal jedných zo zakladajúcich členov Francúzskej akadémie.
Na konci svojho života odišiel do konventu kapucínov v Angoulême. Nemocnici v Angoulême odkázal 12 000 livrov.
Marc Lambron

Marc Lambron (* 4. február 1957, Lyon, Francúzsko) je francúzsky spisovateľ a akademik.
V roku 1993 získal Prix Femina za román "L'Oeil du silence". V roku 2014 sa stal členom Francúzskej akadémie
Jean Clair

Jean Clair, vlastným menom Gérard Régnier, (* 20. október 1940, Paríž, Francúzsko) je francúzsky historik umenia a spisovateľ. Pôsobil ako riaditeľ Picassovho múzea. Od mája 2008 je členom Francúzskej akadémie.
Maškary

Maškary (1970) je tretia platňa Karla Kryla. Vyšla v NSR vo vydavateľstve Caston.
Album vyšlo nákladom 1000 kusov z ktorých bolo 300 určených k pašovaniu do Česko-Slovenska. 
Obal vytvoril Josef Rakušan, ktorý na ňom zhotovil aj Krylovu fotografiu. Titulný obraz namaľoval Karel Kryl.
Sleeve-note reedície z roku 1991 napísal Martin Štumpf.
Interkontinentálny pohár v bejzbale

Interkontinentálny pohár v bejzbale bolo medzinárodné podujatie národných družstiev v bejzbale, ktoré organizovala Medzinárodná bejzbalová federácia (IBAF). Jeho história siaha do roku 1973, kedy sa v Taliansku uskutočnil prvý turnaj. Do roku 1999 sa organizovalo podujatie s 2-ročnou periodicitou, po roku 2002 sa prešlo na 4-ročný interval. Prebiehalo iba v mužskej kategórii. S rastúcou popularitou podujatia World Baseball Classic sa IBAF rozhodla po roku 2010 túto súťaž už viac neorganizovať. Posledný turnaj sa uskutočnil v roku 2010 v Taiwane. Interkontinentálnemu poháru, rovnako ako ostatným bejzbalovým podujatiam, dominovalo družstvo , ktoré vyhralo 11 zo 17 turnajov.
Prvé dva turnaje organizovala už neexistujúca "Federacion Internacional Beisbol Amateur (FEMBA)", ako alternatíva k International Baseball AssociationAINBA (terajšia IBAF). Tieto dve medzinárodné organizácie sa v roku 1975 zlúčili, ale podujatie sa neprestalo organizovať a neskôr slúžilo ako testovacie podujatie pred majstrovstvami sveta. Na rozdiel od majstrovstiev sveta, kde sa družstvá museli kvalifikovať, na interkontinentálny pohár boli jednotlivé družstvá pozývané. Aj preto sa na nich niekedy objavili družstvá, ktoré by sa za normálnych okolností na vrcholné bejzbalové podujatie nedostali (napr. v roku 2010).
René Girard

René Noël Théophile Girard (* 25. december 1923, Avignon, Francúzsko† 4. november 2015, Stanford, Kalifornia, USA) bol francúzsky historik, literárny kritik a filozof sociálnych vied, člen Francúzskej akadémie.
Karavana mraků

Karavana mraků je názov LP platne Karla Kryla vydanej v roku 1979. V roku 1994 vydalo toto album na CD nosiči a na audiokazete hudobné vydavateľstvo Bonton.
Zoznam piesní.
Karavana mraků (2007).
V roku 2007 vydal Supraphon remasterovanú verziu Karavany mraků, ktorá obsahovala deväť ďalších skladieb:
Henryk Muszyński

Henryk Muszyński [Henryk Mušyňský] (* 20. marec 1933, Kościerzyna) je arcibiskup metropolita gnieznianský, poľský prímas; kustód ostatkov svätého Vojtecha v Gniezne.
Narodil sa 20. marca 1933 v Kościerzyne v Pomoransku považuje sa za Kašuba a „lokálneho vlastenca“. S materskou Chełmińskou diecézou bol zviazaný do roku 1987.
Životopis.
Absolvoval Katolícku univerzitu v Lubline a tiež Pápežskú univerzitu Gregoriana. Kňazské svätenie prijal 28. apríla 1957. V roku 1967 obhájil doktorát z teológie na Štúdium Biblicum Franciscanum v Jeruzaleme a v roku 1973 doktorát z biblistiky v Ríme. V roku 1986 dostal profesúru vo Varšave. 25. apríla 2008 získal doktorát honoris causa na Univerzite Kazimíra Veľkého v Bydgoszczi.
Je považovaný za jedného z najlepších poľských cirkevných expertov k otázkam Európskej únie. Henryk Muszyński je spoluautorom (spolu s Danutou Hübner a Tadeuszom Pieronkiem) brožúry „"10. ťažkých otázok o Európe a Poľsku"“, ktorú v roku 2002 mal povinne obdržať každý poľský prepošt.
19. decembra 2009 bol menovaný pápežom Benediktom XVI. za prímasa Poľska a vystriedal na tomto mieste kardinála Józefa Glempa. V zhode s pápežským privilégiom z roku 1749 si môže obliecť červenú reverendu, aj keď nie je kardinálom.
Názory.
Henryk Muszyński patrí medzi liberálnejších poľských cirkevných hierarchov. Propaguje toleranciu voči nekresťanským náboženstvám a rešpektovanie odlišných kultúr. Je zástancom reforiem druhého vatikánskeho koncilu (19621965). Avšak názory Henryka Muszyńského k hlavným otázkam súčasnej občianskej debaty v Poľsku sú vnímané ako radikálne. Patria medzi nich spochybňovanie rozhodnutia Európskeho súdu pre ľudské práva, alebo nepriateľské výpovede na adresu homosexuálov.
Eva Olmerová

 Eva Olmerová (* 21. január 1934, Praha – † 10. august 1993, Praha) bola česká popová a džezová speváčka, osobitá šansoniérka, často prirovnávaná k speváčke Bessie Smith.
Životopis.
Narodila sa v predvojnových rokoch v pražskej meštianskej rodine. V šiestich rokoch začala chodiť na hodiny klavíra. Keď mala štrnásť rokov, jej rodičia sa rozviedli a ona, bez toho, aby sa jej niekto pýtal, zostala s otcom a jeho novou ženou. Z domova sa potom stal, ako sama hovorila, nedomov. Väčšinu času potom trávila so svojimi kamarátmi. Jej prospech sa rýchlo zhoršoval. Postupne začala chodiť do pražských podnikov, kde sa hral džez, a skúšala sa uplatniť ako speváčka. Prvýkrát verejne vystúpila v 16 rokoch.
Od svojich sedemnástich mala Eva Olmerová problémy s políciou, jednak kvôli svojmu starému otcovi, ktorý bol spolupracovníkom Edvarda Beneša v Spojenom kráľovstve, a čiastočne aj kvôli strýkovi, ktorý slúžil v britskom Kráľovskom letectve.
Majstrovstvá Ázie v netballe 2014

Majstrovstvá Ázie v netballe 2014 boli v poradí 9. Majstrovstvá Ázie v netballe žien, ktoré organizuje Ázijská netballová federácia (INF Asia). Konali sa od 7.14. septembra 2014 v Singapure, za účasti 10 tímov. Nováčikmi turnaja boli družstvá Mjanmarska a Vietnamu. Singapur bol organizátorom ázijského šampionátu tretíkrát, predtým hostil turnaj v rokoch 1997 a 2005. Všetky zápasy sa hrali v novopostavenej aréneSingapore OCBC Arena. Titul obhájilo domáce družstvo Singapuru, ktoré vo finále zvíťazilo nad Srí Lankou.
Singapur získal právo hostiť tento turnaj v auguste 2012 po tom, čo Pakistan stiahol svoju kandidatúru.
Tento turnaj zároveň slúžil ako kvalifikácia na Majstrovstvá sveta 2015, ktoré sa uskutočnia v Austrálii. Kvalifikovali sa na ne 2 najlepšie družstvá.
Účastníci.
1 Umiestnenie vo svetovom rebríčku IFNA k augustu 2014.
KTM-19

KTM-19 (podľa unifikovaného označenia 71-619) je typ súčasnej ruskej električky, vyrábanej v závode UKVZ. 
Ide o jednosmerný, štvornápravový a vysokopodlažný vozeň. Vyrába sa od roku 1999; odvodil sa z neho tiež aj prototyp KTM-21. Električky typu KTM-19 sa vyskytujú predovšetkým v Moskve, ale aj v ďalších ruských mestách, ako sú Iževsk, Rostov nad Donom, Volžskij, od roku 2005 tiež aj v Nižnom Novgorode, a iných.
Nystadská zmluva

Nystadská mierová zmluva (, "Ništadtskij mir"; ) bola podpísaná 10. septembra 1721 vo fínskom meste Uusikaupunki () medzi Ruským cárstvom a Švédskou ríšou. Táto zmluva ukončila Veľkú severnú vojnu, trvajúcu od roku 1700. Ešte počas vojny (už v roku 1703) začalo Rusko na dovtedy švédskom území so stavbou Sankt Peterburgu, ktorý vyrástol pri ústí rieky Neva do Baltského mora.
Na základe tejto zmluvy Rusko získalo dovtedajšie švédske územia v okolí Fínskeho zálivu: Švédske Livónsko, Estónske vojvodstvo, Ingriu a tiež veľkú časť švédsko-fínskej časti Karélie, vrátane Kexholmskej provincie. Rusko si tak "prerazilo okno do Európy", získalo prístup k Baltskému moru, v čom mu bolo po stáročia Hanzou, Poľskom a práve Švédskom bránené, a v nasledujúcom období teda mohlo postupne vyrásť v jednu z piatich hlavných európskych veľmocí. Naopak pre Švédsko znamenala táto zmluva koniec jeho veľmocenského obdobia ("Stormaktstiden"), stratu "Dominia maris Baltici" (vlády nad Baltom) a pád medzi európske mocnosti druhého rádu.
Bezprostredne po uzavretí víťaznej zmluvy vyhlásil cár Peter Veľký (1689-1725) svoje dŕžavy za nový štátny celok - Ruské impérium.
Punakha

Punakha alebo Punákha (dzongkha སྤུ་ན་ཁ་) je bývalé hlavné mesto Bhutánu. Leží na sútoku riek Pho Chu a Mo Chu, asi 70 km severovýchodne od hlavného mesta Thimphu.
V meste sa nachádza opevnený kláštor "Punakha Dzong", nazývaný tiež "Palác najvyššieho šťastia". Punakha bola do roku 1964 hlavným mestom krajiny. Bola tu podpísaná v roku 1910 Zmluva z Punakhy o britskej ochrane nad Bhutánom, v roku 1952 sa tu prvýkrát zišiel parlament. Doposiaľ je zimným sídlom najvyššieho opáta. Punakha má miernejšiu klímu než Thimphu, jej okolie je dôležitou poľnohospodárskou oblasťou (pestovanie ryže). Punakha bola dlho druhým najväčším mestom Bhutánu, mala až 30 000 obyvateľov. V poslednej dobe sa ale vyľudňuje a mení v turistický skanzen, väčšina obyvateľov sa odsťahovala do 4 km vzdialeného novo vybudovaného mesta Khuruthang.
Dzongkha

Dzongkha (iné názvy: dzongkä, bhutánčina) je národný jazyk Bhutánskeho kráľovstva. Slovo „"dzongkha"“ vyjadruje, že ide o jazyk ("kha", resp. "kä", ཁ་) používaný v "dzongoch" (རྫོང་) – opevnených kláštoroch postavených Shabdrungom Ngawangom Namgyelom v 17. storočí. Jazyk sa vyvinul z nárečia tibetčiny.
Panamerické majstrovstvá v bejzbale

Panamerické majstrovstvá v bejzbale alebo aj Americký pohár v bejzbale je panamerické podujatie národných družstiev v bejzbale, ktoré organizuje Panamerická bejzbalová konfederácia (COPABE). Jeho história siaha do roku 1987, kedy sa vo Venezuele uskutočnil prvý turnaj. V mužskej kategórii prebiehalo s 2-ročnou periodicitou. Posledný turnaj mužov sa uskutočnil v roku 2010 v Portoriku. V roku 2009 sa uskutočnil prvý turnaj v ženskej kategórii. 
Panamerické majstrovstvá slúžia ako kvalifikácia na rôzne vrcholné bejzbalové podujatia: Panamerické hry (roky 2002, 2006 a 2010), Majstrovstvá sveta (1993, 1998, 2000, 2004, 2006, 2008 a 2010) či olympijské hry (1995, 2003 a 2006).
Ngultrum

Ngultrum je mena ázijského kráľovstva Bhután. Jeho ISO 4217 kód je BTN. 1 ngultrum je rozdelený na 100 "čhetrum".
Historický vývoj.
Začiatky platobného systému v Bhutáne sú zaujímavé. Pred používaním mincí a bankoviek sa ako platobný prostriedok používali tradičné systémy výmenného obchodu. Platilo sa napríklad ryžou, maslom, mäsom, syrom, vlnou a ďalšími pre nás neuznávanými platidlami.
Mince ako platidlá sa začali využívať na konci 18. storočia v prevedení striebornom, medenom alebo bronzovom. Boli používané k malým nákupom. Tieto mince niesli pomenovanie matrum či čhetrum. Boli razené skôr miestnymi vládcami než centrálnou vládou.
Vznik ngultrumu.
Peňažná reforma z roku 1974 za vlády kráľa Džigme Senge Wangčhuga v spolupráci s ministerstvom financií Bhutánu poslúžila k vytvoreniu prvých bhutánskych bankoviek. Nové bankovky sa začali nazývať ngultrum.
Schiedel

Schiedel je výrobcom keramických a oceľových komínov z nehrdzavejúcej ocele, poskytujúci tiež riešenia integrovaných vykurovacích telies Kingfire a systémov riadeného vetrania a rekuperácie. Schiedel AG sídli vo Viedni a je súčasťou BMI Group.
História.
Firma Schiedel disponuje 26 výrobnými lokáciami (7 centrálnych výrobných miest a 19 lokálnych) v 26 krajinách sveta, s personálom približne 1500 zamestnancov. Vďaka tomu dokáže firma Schiedel ponúkať prístup ku svojim výrobkom v rámci miestneho regiónu zákazníkom po celom svete. 
V roku 2009 dosiahol Schiedel ročného obratu približne 200 miliónov eur.
Podnik bol založený v roku 1946 Friedrichom Schiedlom v Erbachu blízko Ulmu v Nemecku. Odvtedy prešla spoločnosť mnohými zmenami a niekoľkokrát zmenila vlastníkov. V roku 1967 bola založená skupina Schiedel, ktorú prevzal v roku 1990 BRAAS/Redland. V roku 1998 bola skupina Schiedel predaná spoločnosti Lafarge Roofing, významnému dodávateľovi strešných komponentov. V roku 2006, začal Schiedel po 15 rokoch rastu v Európe, expandovať do Severnej Ameriky. 
Dnes je Schiedel AG súčasťou medzinárodného koncernu Monier Group (predtým známy ako Lafarge), najväčšieho výrobcu stavebných materiálov pre šikmé strechy na svete, rovnako aj inovatívnych striech, komínových a ventilačných systémov, ktorý pôsobí v 42 štátoch na štyroch kontinentoch, vrátane Slovenska.
Produkty.
Schiedel produkuje keramické a oceľové komínové systémy, vrátane systémov pre samostatné alebo viacrodinné domy s ohľadom na typ bývania a krajinu, upravené podľa lokálnych klimatických podmienok, stavebných regulácií a konštrukčných metód. Rovnako Schiedel ponúka aj komínové systémy pre nebytový sektor ako aj mechanické a prírodné ventilačné systémy.
Hlavné produktové línie predstavujú:
USS Forrestal (CV-59)

USS "Forrestal" (CV-59) bola prvou americkou lietadlovou loďou triedy "Forrestal" a v poradí prvou loďou tohto mena v službe U. S. Navy. Pomenovaná bola podľa bývalého tajomníka U. S. Navy Jamesa Forrestala.
Stavba USS Forrestal bola započatá s označením CVB-59. Krátko po zahájení stavby ale došlo k prekvalifikovaniu na útočnú lietadlovú loď CVA-59. Po zmene koncepcie námorných síl bola v roku 1975 opäť prekvalifikovaná, tentokrát na viaceúčelovú lietadlovú loď CV-59. Po zaradení do cvičného statusu sa v roku 1992 zmenilo označenie na cvičnú lietadlovú loď AVT-59.
Plaváček

Plaváček môže byť:
Ján Révai

Gróf Ján Révai zo Sklabine a Blatnice ("Révay de Szklabina et Blatnicza"), krstený Ján Pavol (* 7. august 1748, Častkovce – † 9. január 1806, Spišský Štiavnik) bol uhorský rímskokatolícky duchovný, spišský biskup.
Životopis.
Pochádzal z významneho turčianskeho šľachtického rodu Révai, jeho rodiskom však bol kaštieľ v Častkovciach neďaľeko Čachtíc. Jeho otcom bol Ján Révai a matkou barónka Júlia Bošáni ("Bossányi de Nagybossány et Nagyugrócz"). Nitriansky biskup Anton Révai bol bratom jeho otca. 
Filozofiu a teológiu študoval na Theresiáne vo Viedni, právo v Pešti. V roku 1770 bol vysvätený za kňaza. Mária Terézia ho v roku 1774 vymenovala za spišského kanonika. 2. augusta 1783 bol vymenovaný za nitrianskeho veľprepošta a za titulárneho biskupa bosonského. Po smrti svojho strýka Antona Révaia ho nitrianska kapitula zvolila za kapitulárneho vikára. Túto funkciu vykonával štyri roky. 
27. septembra 1787 ho Jozef II. vymenoval za spišského biskupa, po potvrdení pápežom Piom VI. prevzal diecézu 20. augusta. 
Zomrel 9. januára 1806 v Spišskom Štiavniku, pochovaný bol v krypte katedrály sv. Martina v Spišskej Kapitule.
Svetlana Ficová

Prof. JUDr. Svetlana Ficová, CSc., rod. Svobodová (* 6. september 1964, Žilina, ČSSR, dnes Slovensko) je slovenská advokátka, univerzitná profesorka v odbore občianskeho práva a bývalá podnikateľka.
Život.
Narodila sa 6. septembra 1964 v Žiline, v rodine JUDr. Jaromíra Svobodu, ktorý sa v roku 1988 stal podpredsedom Najvyššieho súdu ČSSR. V rokoch 19821986 absolvovala štúdium na Právnickej fakulte Univerzity Komenského v Bratislave, kde získala titul doktorka práv. Na uvedenej fakulte získala v roku 1997 hodnosť kandidátky vied v odbore občianske právo a v roku 2000 vedecko-pedagogickú hodnosť docentka v odbore občianske právo. V novembri 2016 bola vymenovaná za profesorku.
Od 1. februára 1997 do 30. júna 2005 podnikala v rámci živnosti, od 12. augusta 2003 do 13. apríla 2007 bola predsedníčkou dozornej rady spoločnosti R.F. Development, a.s. (od 22. októbra 2008 názov ELWING Slovakia, a. s.) a od 9. novembra 2004 do 21. septembra 2007 bola spoločníčkou RHK REAL s.r.o.
V súčasnosti pôsobí ako profesorka na Katedre občianskeho práva Právnickej fakulty Univerzity Komenského v Bratislave, zároveň má vlastnú advokátsku kanceláriu so všeobecnou praxou v Bratislave. Taktiež bola od roku 2012 členkou komisie pri Ministerstve spravodlivosti SR, ktorá prípravovala novelu Občianskeho súdneho poriadku.
9. novembra 2016 ju prezident Andrej Kiska vymenoval za profesorku v odbore občianske právo.
Osobný život.
Zrejme v roku 1988 sa zosobášila s Robertom Ficom, s ktorým sa zoznámila počas štúdia. V danom roku uskutočnili svadobnú cestu na Maltu, čo Ľubomír Morbacher, historik z Ústavu pamäti národa, komentoval pre denník "Pravda" nasledovne: "„Režim nerád videl, že sa nejakí mladomanželia vyberú na svadobnú cestu do kapitalistického zahraničia, pretože to zakladalo možnosť, že utečú. Ak sa takto niekto dostal, predpokladám, že to bol človek lojálny k režimu a existovali aj pre ten režim na to dôvody, že je lojálny "[...]" a existovali záruky, že nezostane na Západe.“" Podobne sa vyjadril Miroslav Lehký z Ústavu pro studium totalitních režimů pre denník "SME".
Ich syn Michal Fico, ktorý je absolventom súkromného gymnázia Forel International School v Bratislave (súčasný názov: Cambridge International School), v rokoch 2014 - 2018 študuje na Národohospodárskej fakulte Ekonomickej univerzity v Bratislave.
Výberová personálna bibliografia.
Monografie a vysokoškolské učebnice:
Majstrovstvá Oceánie v bejzbale

Majstrovstvá Oceánie v bejzbale boli najvyššie oceánske podujatie národných družstiev v bejzbale, ktoré organizovala Oceánska bejzbalová konfederácia (BCO). Jeho história siaha do roku 1999, kedy sa na Guame uskutočnil prvý turnaj. Majstrovstvá prebiehali príležitostne a vždy iba v mužskej kategórii. Posledné dva turnaje sa neuskutočnili, pretože v roku 2004, aj v roku 2007 sa z turnaja pred jeho začatím odhlásili. V oboch prípadoch sa tak domáca Austrália stala víťazom oceánskych majstrovstiev. 
Oceánske majstrovstvá slúžili ako kvalifikácia na majstrovstvá sveta alebo na olympijské hry.
Francis MacNutt

Francis S. MacNutt (* 1925) je americký kňaz, predstaviteľ hnutia charizmatickej obnovy.
V roku 1956 prijal kňazské svätenie. Roku 1967 sa v protestantskom prostredí stretol s charizmatickýcm hnutím, ktoré ho ovplyvnilo. Stal sa jedným z prvých katolíckych kňazov, ktorí sa zapojili do hnutia charizmatickej obnovy. Niekoľko rokov predsedal združeniu "Charismatic Leaders Fellowship". Keď opustil kňazstvo tak sa stal členom episkopálnej cirkvi.
Roku 1980 sa oženil s Judith Sewellovou s ktorou založil organizáciu "Christian Healing Ministries". Cirkevný dišpenz k uzavretiu manželstva dostal až roku 1993, kedy uzavrel manželstvo aj podľa kánonického práva.
Francis MacNutt je autorom mnohých publikácií.
Slivka domáca

Slivka domáca () je listnatý strom z rodu slivka (lat. "Prunus"). 
Vznikla pravdepodobne krížením slivky trnkovej ("Prunus spinosa") a slivky čerešňoplodnej ("Prunus cerasifera").; 
avšak nedávne cytogenetické dôkazy určujú "P. cerasifera" jedinú divokú populáciu, z ktorej sa mohla vyvinúť kultivovaná slivka domáca. Je to najrozšírenejší druh slivky v Európe.
Plody slivky sú najčastejšie modré až modrofialové (farebnosť sa odrôd je rozmanitejšia) a sú zložené zo šupky, zelenkastej dužiny a kôstky. Využíva sa na konzervovanie, výrobu džemov či destilátov. Veľmi obľúbené sú sušené plody.
Poddruhy.
Cullen "et al." (1995) opisuje tri poddruhy, aj keď vedecké štúdie ich špecifikujú viac:
Poddruhy sa ľahko krížia a vznikajú tak viaceré prechodné formy. Ich sladkosť a ostrá chuť sa môže líšiť, farby sa menia od modrej fialovej po červenú, oranžovú, žltú alebo svetlozelenú.
Vnútorné členenie slivky domácej a príbuzných taxónov je značne sporné. Napríklad Flóra Slovenska uvádza vyššie uvedené taxóny insititia, italica, pomariorum a syriaca zaradené ako variety samostatného druhu slivka guľatoplodá ("Prunus insititia").
Ďalšie účinné látky.
Obsahujú tiež aj pektíny a organické kyseliny.
12. tisícročie pred Kr.

12. tisícročie pred Kristom je časový úsek, ktorý začína 1. januára 12 000 pred Kr. a končí 31. decembra 11 001 pred Kr. Počas tohto tisícročia trvá mladý paleolit (40 000/35 000 – 13 000/11 000 pred Kr.).
Približne okolo roku 12 000 pred Kr. sa datuje úmrtie tzv. Arlington Springs Man, muža (či ženy), ktorého (resp. ktorej) pozostatky boli nájdené v rokoch 1959 – 1960 na pobreží ostrova Santa Rosa (v blízkosti mesta Santa Barbara) v Kalifornii.Z obdobia rokov 11 500 – 10 000 pred Kr. pochádzajú nálezy prvej keramiky na území Japonska a drevených obydlí na území Čile. Okolo roku 11 000 pred Kr. sú datované prvé nálezy ľudských sídlisk na území Argentíny.
Bejzbal na Panamerických hrách

 
Bejzbal na Panamerických hrách je bejzbalový turnaj, ktorý sa koná v rámci multišportového podujatia Panamerických hier a ktorý organizuje Panamerická bejzbalová konfederácia (COPABE) v spolupráci s Panamerickou športovou organizáciou (PASO). Do programu hier bol turnaj oficiálne zaradený hneď na prvých Panamerických hrách v roku 1951 v argentínskom Buenos Aires. Bejzbalový turnaj sa odvtedy koná na hrách pravidelne a až do roku 2011 vždy iba v mužskej kategórii. Žennský turnaj mal premiéru až na 17. Panamerických hrách v roku 2015 v Toronte. V mužskej kategórii dominuje družstvo , ktoré vyhralo 12 turnajov.
Tento turnaj slúžil od roku 1983 do 1999 tiež ako kvalifikácia panamerických družstiev na bejzbalový turnaj Letných olympijských hier.
Kykula (vrch v Jablunkovskom medzihorí)

Kykula (; ), miestne nazývaný Trojak alebo Trojok, je najvyšší vrch slovenskej časti Jablunkovského medzihoria, krajinného celku Západných Beskýd. Leží nad obcou Skalité, približne severovýchodne od Čadce. Pohorie zasahuje na územie Česka i Poľska a práve u severných susedov leží Ochodzita (), najvyšší vrch celého Jablunkovského medzihoria ("Międzygórze Jabłonkowsko-Koniakowskie").
Poloha.
Nachádza sa vo východnej časti Jablunkovského medzihoria, na slovensko-poľskej hranici. V rámci Slovenska patrí do Žilinského kraja a okresu Čadca, pričom južná, slovenská časť patrí do katastrálneho územia obce Skalité. Najbližším sídlom je na južnom úpätí situované Skalité, západne sa nachádza Jaworzynka, severne Koniaków a juhovýchodne Zwardoń. V minulosti tvoril trojmedzie historických krajín Uhorsko (ktorého súčasťou bolo Slovensko), Sliezsko a Halič, ktoré pripomína historický hraničný kameň s vytesaným letopočtom 1914.
Opis.
Kykula leží vo východnej polovici vrchoviny, v hrebeni, ktorý sa tiahne v juhozápadno-severovýchodnom smere a na ktorý sa v hraničnom pásme pripája hrebeň smerujúci na severozápad. Horský chrbát sa tiahne od Skalitého východným smerom, zovretý údoliami Rieky a Čierňanky, ktoré západné a južné svahy odvodňujú do rieky Kysuca. Voda z východnej časti odteká do rieky Sola. Východne sa nachádza sedlo Príslop ().
Západne sa nachádza Siwoniowski Wierch (), Slivkuľa (), Pahorok () a Grúň (), južne Firkova Kýčera (), Poľana (), Oselné (), Kykula (), Veľká Rača () a Skalanka (), východne Miňcul (), Rachowiec () a Zabawa () a severne Skalanka (), Ochodzita () a Trojaki (). Vrchol traverzuje značený turistický chodník. 
Výhľady.
Vďaka nadmorskej výške a odlesneniu ponúka vrcholová časť ďaleké výhľady. Z vhodných lokalít je vidieť okolité vrcholy Jablunkovského medzihoria, no tiež Moravsko-sliezske, Kysucké, Oravské a Sliezske Beskydy.
Prístup.
Vrch je prístupný odbočkou z červeno značenej trasy (trasa vrchol traverzuje), vedúcej z obce Skalité do sedla Príslop ()
Pupov

Pupov () je vrch Kysuckej vrchoviny. Leží približne západne od Dolného Kubína. 
Poloha.
Nachádza sa na juhovýchodnom okraji pohoria, v geomorfologickom podcelku Kysucké bradlá. Vrch leží v Žilinskom kraji, na rozhraní okresov Žilina a Dolný Kubín a zasahuje na katastrálne územia obcí Terchová a Zázrivá. Masív Pupova je priamo nad sedlom Rovná hora a patrí do povodia riek Váh a Orava. Západne na hrebeni leží "Pupov, západný vrchol" (), severovýchodne Púpovček () a južne Malý Rozsutec (). Celý masív leží v ochrannom pásme Národného parku Malá Fatra. 
Opis.
Vrch je súčasťou horského chrbta, ktorý sa tiahne v západno-východnom smere južným okrajom vrchoviny. Pupov tvorí severnú časť sedla Rovná hora a hlavný vrchol leží vo východnej časti masívu, približne západne od centra Zázrivej. Západnú časť odvodňujú prítoky Varínky, smerujúcej do Váhu, východnú prítoky Zázrivky, ktorá ústi do rieky Orava. Pupov je geologicky súčasťou bradlového pásma. Tvorí ho hlavne osobité súvrstvie turbiditových pieskovcov označované ako pupovské súvrstvie.
Výhľady.
Vďaka nadmorskej výške a polohe umožňujú vhodné lokality zaujímavé výhľady do okolia. Vrcholová časť je zalesnená a teda nevhodná na výhľady. Z odlesnených častí možno pozorovať najmä okolité vrchy a susedné pohoria. Zo severného úpätia je jedinečný pohľad na Krivánsku Fatru i Oravskú Maguru. Pri vhodných podmienkach je možné zhliadnuť pohraničné vrcholy Kysuckých Beskýd.
Prístup.
Na vrchol nevedie značkovaná trasa, po žltom chodníku, odbočujúcom zo zelenej trasy z Bieleho Potoka do osady Šípková, je prístupný západný vrchol. Na Pupov je tak najľahší výstup zo sedla Rovná hora (), prípadne po hrebeni zo západného vrcholu.
Beskydok (Turzovská vrchovina)

Beskydok () je najvyšší vrch Turzovskej vrchoviny. Nachádza sa neďaleko obce Makov, na štátnej hranici s Českom.
Poloha.
Nachádza sa v najzápadnejšom výbežku pohoria, v geomorfologickom podcelku Zadné vrchy. Leží na slovensko-českej hranici, medzi Makovským priesmykom a Bumbálkou. Vrch sa vypína na pomedzí Žilinského a Zlínskeho kraja a okresov Čadca a Vsetín. Severovýchodná časť masívu patrí do katastra obce Makov, juhozápadná zasahuje na územie moravských Velkych Karlovic. Asi 5 km juhovýchodne sa nachádza obec Makov, na Morave je najbližšie osada "Babská", patriaca k obci Velké Karlovice. 
Opis.
Vrch je súčasťou horského hrebeňa, ktorý sa tiahne pohraničím a vytvára rozvodnicu povodí Váhu a Moravy. Východnú časť masívu odvodňujú prítoky Trojačky, smerujúcej do rieky Kysuca, západné svahy sú pramennou oblasťou Vsetínskej Bečvy, čoby zdrojnice rieky Bečva. Vrcholová časť i menšie oblasti vrchu sú odlesnené a poskytujú obmedzené výhľady najmä na okolité vrchy. 
Výhľady.
Vďaka nadmorskej výške a čiastočnému odlesneniu ponúka vrcholová časť obmedzené, no ďaleké výhľady. Z vhodných lokalít je mimo okolitých vrchov dobre pozorovateľných viacero prihraničných vrchov Moravsko-sliezskych Beskýd, medzi nimi Lysá hora (), Smrk () i
Kněhyně (), no pri vhodných podmienkach je pozorovateľná Malá Fatra, Veľká Rača i masív Pilsko.
Prístup.
Na vrchol nevedie značený chodník a prístup je tak možný lesom:
Bejzbal na Ázijských hrách

Bejzbal na Ázijských hrách je bejzbalový turnaj, ktorý sa koná v rámci multišportového podujatia Ázijských hier a ktorý od roku 2022 organizuje WBSC Asia (dovtedy ho organizovala Ázijská bejzbalová federácia (BFA)). Prvýkrát sa bejzbal objavil ako demonštračný šport na 11. ázijských hrách v roku 1990 v Pekingu. Do programu hier bol oficiálny turnaj zaradených až na ďalších hrách v roku 1990 v japonskej Hirošime. Bejzbalový turnaj sa odvtedy koná na hrách pravidelne a iba v mužskej kategórii. Najviac víťazstiev zaznamenalo družstvo , ktoré vyhralo 6 turnajov.
Bejzbal na Pacifických hrách

 
Bejzbal na Pacifických hrách je bejzbalový turnaj, ktorý sa koná v rámci multišportového podujatia Pacifických hier (do roku 2007 známe ako Juhopacifické hry) a ktorý organizuje Oceánska bejzbalová konfederácia (BCO). Do programu hier bol turnaj oficiálne zaradený na 11. pacifických hrách v roku 1999 v guamskom meste Santa Rita. Bejzbalový turnaj sa na hrách konal pravidelne do roku 2011 a vždy iba v mužskej kategórii.
Bejzbal na Hrách Juhovýchodnej Ázie

Bejzbal na Hrách Juhovýchodnej Ázie je bejzbalový turnaj, ktorý sa koná v rámci multišportového podujatia Hier Juhovýchodnej Ázie. Do programu hier bol turnaj prvýkrát zaradených na 23. Hrách Juhovýchodnej Ázie v roku 2005 vo filipínskej Manile. Bejzbalový turnaj sa odvtedy koná príležitostne podľa toho, či si ho organizátorská krajina zvolí alebo nie. Zo štyroch konaných turnajov zvíťazilo trikrát družstvo a raz družstvo .
Nezatváraj Milan dvere

Nezatváraj Milan dvere je debutový album slovenskej alternatívnej skupiny Chiki liki tu-a z Prešova.  Vznikol 16.-23.februára 1998 v Slovenskom rozhlase Bratislava. Vyšiel len na MC v počte 500 kusov vo vlastnom vydavateľstve pracovne nazvanom Primitives records.
Plaváček (album)

Plaváček je album Karla Kryla, ktorý vyšiel v októbri 1983. Bol vydaný na významnom exilovom labele Šafrán 78 vo Švédsku.
Obal.
Obal albumu zhotovil Vlastimil Třešňák za použitia svojej vlastnej fotografie.
Reedície.
Reedíciu albumu vydal v roku 1995 Bonton. 28. marca 2008 vydal Supraphon ďalšiu reedíciu s bonusom v podobe živej nahrávky z Mníchova z roku 1986, kde Kryl strieda svoje piesne recitáciou básní zo svojej zbierky "Krylias &amp; Odysea".
Zoznam stôp (vydanie z roku 2008).
"(Kurzívou sú označené básne)"
Klik-klak

Klik-klak je debutový štúdiový album slovenskej skupiny IMT Smile. Dňa 10. októbra 1996 tento album vydalo hudobné vydavateľstvo Škvrna Records.
Album obsahuje trinásť skladieb. Nahrávali ho Ivan Tásler spoločne s Katkou Knechtovou. Obsahuje skladby ako „Nepoznám“, „Balada“ či skladbu „Vrany“, ku ktorej bol natočený aj ich prvý videoklip.
Ocelárna

Ocelárna je EP platňa Karla Kryla vydaná v roku 1984. S výnimkou piesne "Ledvinové kamínky" vznikli všetky ostatné ešte pred Krylovou emigráciou.
Reedícia z roku 1994.
V roku 1994 vydala firma Monitor na CD rozšírenú verziu EP. K pôvodným štyrom piesňam boli pridané nahrávky z koncertov a nahrávky skôr nevydané.
Škvrna Records

Škvrna Records bolo hudobné vydavateľstvo založené v roku 1990, ktoré za svoje pôsobenie vydalo viac, ako 60 titulov slovenských a českých interpretov. Niekoľko z nich dostalo na rozličných festivaloch ocenenia GRAMMY. Medzi najznámejšie slovenské skupiny patrí IMT Smile, Bukasový masív, Gladiator, Senzus, alebo Morhotronic. V roku 1998 vydavateľstvo zmenilo názov a v súčasnosti vydáva nosiče pod názvom "Spoločnosť Závodský, s.r.o.".
Bejzbal na Afrických hrách

 
Bejzbal na Afrických hrách bol bejzbalový turnaj, ktorý sa konal v rámci multišportového podujatia Afrických hier a ktorý organizovala Africká bejzbalová a softbalová asociácia (ABSA). Do programu hier bol turnaj prvýkrát zaradených na 7. Afrických hrách v roku 1999 v juhoafrickom Johannesburgu. Potom sa bejzbal predstavil už iba na ďalších hrách v roku 2003. Na oboch turnajoch zvíťazilo družstvo . 
Turnaj zároveň slúžil ako kvalifikácia na bejzbalový turnaj Letných olympijských hier. Víťaz sa nekvalifikoval priamo na LOH, ale svoju účasť si musel vybojovať ešte v play-off s víťazom oceánskych majstrovstiev.
Tekuté písky

Tekuté písky (Variace v a moll) je názov albumu Karla Kryla, ktoré v ČSFR vydala v roku 1990 firma Bonton.
Text titulnej piesne je variáciou na Seifertovu "Svatební píseň".
Dvě půle lunety aneb rebelant o lásce

Dvě půle lunety aneb rebelant o lásce je album z roku 1992 s nahrávkami recitácií milostných básní Karla Kryla. Krylove básne recitujú Karel Kryl a Daniela Bakerová, sprievodnú hudbu zložil Marián Varga.
Monology

Monology natočil Karel Kryl v pražskom štúdiu Sparta 5. a 6. októbra 1992.
Davissonov Germerov experiment

Davissonov Germerov experiment previedli v roku 1927 Clinton Davisson a jeho vtedajší asistent Lester Germer v Bellovych laboratóriach. Pomocou experimentu potvrdili de Broglieho hypotézu časticovo vlnového dualizmu. V roku 1937 získal Davisson za tento experimnet Nobelovú cena za fyziku.
Experiment.
Pokusný aparát pozostáva zo zdroja elektrónov, z kryštálu a z Faradayovej nádoby, pričom samotný experiment je vykonaný vo vákuu. Elektróny uvoľnené zo zdroja sa pomocou nastaviteľného elektrického napätia urychľujú smerom na kryštál, na ktorom sa rozptyľujú. V experimente sa následne pomocou Faradayovej nádoby meria závislosť intenzity rozptýlených elektrónov na uhle formula_1. Lúč elektrónov pritom na kryštál dopadá kolmo (pozri aj obrázok). 
Pozorovanie.
Podľa klasickej fyziky by sa elektróny vo vyššie popísanom experimente mali správať ako častice. To znamená, že intenzita rozptýlených elektrónov by vôbec nemala závisieť na uhle rozptylu formula_1. Naopak, v prípade ak elektróny vykazujú aj vlnové vlastnosti (ako napríklad röntgenové žiarenie) potom by bol rozptyl popísaný pomocou Braggovej podmienky rozptylu. 
Clinton Davisson a jeho asistent Lester Germer v experimente pozorovali rozptyl opísaný práve Braggovou podmienkou rozptylu, čím v riadenem fyzikálnom experimente prvýkrát pozorovali vlnové vlastnosti elektrónov. Týmto potvrdili de Broglieho hypotézu duálnych časticovo vlnových vlastností hmoty.